Document ID: /fineweb-2-swissfilter-quality_10-filterrobots/filtered/01798.jsonl.gz/1060

Um was gites?
I de vorligendi Abstümmig gites um as Buvorhabe, wo vom Seisebezirk is Läbe gruefe cho isch.
Es git grundsätzlich drum, ds Pflegehim Maggeberg nach 25 Jahr bezüglich Pfleg, Ufenthaut u Wohnqualität ufe nüscht Stand a ds passe. Debi chäme grossi Tiele vo de hütige Zwüzimmerwohnige i Inzuzimmer umgstautet, was de hütige Buwis vo Pflegehim entspricht.
Aus zweita Schwerpunkt vom Projekt söu ds Pflegehim spzifisch uf d Bedürfnis vo Demänzchranka apasst u e sogenannti Demenzstation igrichtet cho.
D Schaffig vo dära Demenzsation git uf die stigendi Azau vo Demenzcharka i üseri Gseuschaft zrug.
Under Demenz verstit mu d Abnahm vor geischtige Lischtigsfähigkit, auso a Chrankhit, wa ds Hürni schwecht.
Fouge vo dera Chrankhit si zittlichichi u örtlichi Verwirrig, durendi Unrueh u Weglufgfährdig.
Da`s schwer isch dementi Persone im ne härkömmliche Pflegehim ds betreue, seu die Demenzstation errichtet cho. Dür die so gschaffeni Demenzstation söu im witere de demente Persone es Läbesumfäud bote cho, wo ihrnes Bedürfnis nach Sicherhit, Geborgehit u soziale Kontakte entspricht.
Finanzierig
Im Bukredit vo 14. 5 Millione Franke si äbefaus d Revisionsarbite vom bestehende Pflegehiim Maggeberg enthaute. Der Gsamtbetrag chunnt nach Abzug vo Subventione un anderna Gäudbeträg im Verhäutnis zur zivilrächtlichi Bevöukerigszau uf d Gmiine vom Seisebezirk uftiut. Das hist je meh Lüt ire Gmin läbe, desto meh zaut die Gmin o a das Projekt.